**UPOZORNENIE PRE DRŽITEĽOV PSOV**

Na základe sťažností občanov upozorňujeme všetkých držiteľov psov a osoby, ktoré vodia psov, že pri pohybe so psom na verejných priestranstvách obce sú povinní zbierať psie exkrementy. Držitelia psov v bytových aj rodinných domoch by si mali uvedomiť, že ich pes si nevie po sebe upratať a v rámci svojej zodpovednosti sú povinní to za neho urobiť. Odstraňovať po svojom psovi exkrementy je zákonnou povinnosťou držiteľa psa a vzhľadom k tomu, že podľa zákona o odpadoch platného na území Slovenskej republiky sú psie exkrementy zaradené medzi ostatný bežný odpad, je možné ich odložiť vo vhodnom vrecku do smetnej nádoby na bežný komunálny odpad, samozrejme s výnimkou nádob určených na separovaný zber. Vážení psíčkari, prosíme Vás o zodpovedný prístup, lebo bez Vás, ako zodpovedných držiteľov psov, to nepôjde. Berte ohľad na všetkých obyvateľov našej obce.